Nervas forum

Nervas forum, også kalt Forum transitorium på grunn av all trafikk som passerte der, er ett av de fem antikke keiserfora i Roma. Beskrivelse Mellom Vespasianus forum og de tre eldre fora passerte Argiletum, en av det antikka Romas hovedgater. Denne bit av gaten ble gitt en monumental utforming av Vespasians sønn, Domitian. Dette nye forum ble imidlertid innviet av ettertrederen Nerva i år 97. Det har en langstrakt form; på langsidene åpnet seg porter mot de andre anleggene og fremfor avgrensningsmurene stod kolonner som bar en attika med en rik skulptural utsmykning. Av dette har to korintiske søyler med en bit av attikaen og muren overlevd, de såkalte colonnacce. Frisen er dekorert med relieffer som fremstiller gudinnen Minerva i selskap med kvinner som spinner og vever. På frisen vises også myten om Arachne, en kvinne som utfordret Minerva i vevning. Ifølge Ovidius' Metamorfoser (bok VI) ble Arachne for sin uforskamethet forvandlet til en edderkopp, dømt til å alltid spinne sin vev. Bilder Se også Porticus absidata Santa Maria in Macello Martyrum Litteratur Eve D’Ambra: Private Lifes, Imperial Virtues. The Frieze of the Forum Transitorium in Rome, Princeton 1993. ISBN 0-691-04097-4. Heinrich Bauer – Chiara Morselli: Forum Nervae, in: Lexicon Topographicum Urbis Romae II, Rom 1995, ISBN 978-88-7097-051-7, S. 307–311. Filippo Coarelli: Rom. Ein archäologischer Führer. Verlag von Zabern, Mainz 2000, ISBN 3-8053-2685-8, S. 121–122. Roberto Meneghini – Riccardo Santangeli Valenzani: I Fori Imperiali, gli scavi del Comune di Roma (1991–2007). Viviani Editori, Roma 2007, ISBN 978-88-79931-25-0, S. 71–81. Roma (på italiensk). Milano: Touring Club Italiano. 2002. s. 275. ISBN 88-365-2541-5. Rome: An Oxford Archaeological Guide (på engelsk). Oxford: Oxford University Press. 1998. s. 156–157. ISBN 0-19-288003-9. Eksterne lenker (en) Forum Nervae – kategori av bilder, video eller lyd på Commons